Indenrigsministeriet har modtaget ansøgninger fra tre nordjyske kommuner, om at blive frikommune. Det skriver agenda. De tre kommuner ønsker at blive frikommune, for selv at bestemme bl.a. deres beskæftigelsespolitik. De forventer at kunne få flere i arbejde ved ikke at være underlagt statslige restriktioner. Færre samtaler med ledige er et af ønskerne hos Vesthimmerlands Kommune. Arbejdsmarkedschef i Frederikshavn Kommune Flemming Søborg siger til agenda: - Vi vil gerne fritages fra de snærende procesregler og "dummebøder", som falder i forhold til processen for afholdelse af jobsamtaler og aktiveringstilbud. I stedet vil kommunen måles på resultaterne. Beskæftigelsesminister Inger Støjberg hilser ansøgningerne velkommen, og siger: - Hvis kommunerne kan finde veje til en endnu bedre aktiv indsats med øget resultatstyring, så er det da noget vi vil se positivt på.

Opsummering:
Tre kommuner i Region Nordjylland vil være frikommuner. Vesthimmerland, Frederikshavn og Aalborg Kommune vil på den måde prøve at få flere ledige i job uden statslig indblanding.

 